钦定古今图书集成/明伦汇编/氏族典/第305卷 > 《廖用贤尚友录》 > 桑拱阳
## 钦定古今图书集成/明伦汇编/氏族典/第305卷 > 《廖用贤尚友录》 > 桑拱阳

按《山西通志》：“拱阳，字晖升，临汾人。幼谨严如成人。七
岁入小学，十五见《近思录》，遂以圣贤为分内事。甲申
季，自成渡河，闻其名，力招致，不应，亦不食。或劝之食，
少食，复不食。闻煤山之变，遂绝粒。六月十二日，设明
太祖神牌”、“崇祯皇帝神牌，正衣而拜，乃死，年四十六
岁。”

《五代史桑维翰传》：维翰初举进士，主司恶其姓，以为
“桑”、“丧”同音。人有劝其不必举进士，可以从它求仕者，
维翰慨然，乃著《日出扶桑赋》以见志。又铸铁砚以示
人曰：“砚敝则改而它仕。”卒以进士及第。